cyanic-selkie/wikianc huggingface dataset:
Магнификат (Вивалди)
Избрани снимки
Во 1964 година беше издадена верзија на Карло Феличе Силарио кој диригира со камерниот оркестар Ангеликум во кој учествуваа солистите Емилија Кундари, Анџела Верчели и Ана Марија Рота. , Orchestra Da Camera Dell'Angelicum – Nisi Dominus / Magnificat. Angelicum LPA 5917, Оваа снимка била објавена во Соединетите Држави во 1968 година од Musical Heritage Society.Антонио Вивалди - Nisi Dominus & Magnificat во G Minor: Ана Марија Рота, Феручо Де Поли, Емилија Кундари, Анџела Верчели, полифоничен хор од Торино, камерен оркестар Ангеликум, Карло Феличе Силарио. Musical Heritage Society MHS 834 Во 1994 година, беше направена снимка од The King's Consort and Choir, под диригентство на Роберт Кинг. Снимката од 2002 година беше изведена од Камерниот хор на Естонската филхармонија со солисти и камерниот оркестар на Талин, под диригентство на Тону Каљусте.Во 2015 година, Делото е снимено, заедно со Глорија на Вивалди, од Le Concert Spirituel под диригентство на Herve Niquet. беше претставен и на Festival Oude Muziek во Утрехт.
Боргхолм
Боргхолм е град и центар на општината Боргхолм во округот Калмар, Шведска. Во 2010 година, во градот живееле 3.071 жител. Се наоѓа на островот Оланд во Балтичкото Море.
Боргхолм е еден од историските градови на кралството со поранешен градски статус на „столб“ (град). Градот е најпознат по својата некогаш блескава тврдина, која сега е во урнатини. И покрај малата популација, Боргхолм уште се нарекува (град) од историски причини. Централната статистичка служба на Шведска ги признава населбите со популација од 10.000 или повеќе како градови. Градот се наоѓа на околу 20 километри северно од мостот Еланд, кој го поврзува островот со градот Калмар на континентот. Боргхолм е главниот град на островот Еланд, но сепак е еден од најмалите градови во Шведска. Градот бил израден во 1816 година и станал бањско одморалиште во сенката на урнатините на некогашниот моќен замок Борголм, кој изгорел во пожар во 1806 година. Замокот бил толку важен и убав што неговиот имиџ се нашол на грбот на градот, а денес неговите урнатини се најпознатото обележје во општината, веројатно на целиот остров Еланд. Јужно од замокот лежи Имотот Халторп, историски кралски имот поврзан со замокот Боргхолм.
Градот е центар на северен Еланд и во текот на летните месеци е едно од најпопуларните одморалишта за одмор во Шведска.
Замокот Боргхолм има неколку модерни гранки надвор од градот. Шведското кралско семејство поседува официјална летна резиденција во палатата Солиден, неколку километри од центарот на градот. Роденденот на престолонаследничката принцеза Викторија се слави секоја година на 14 јули на спортските терени во Боргхолм.
NGC 6574
NGC 6574 — спирална галаксија во соѕвездието Херкул, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 6574 се споменува и како NGC 6610, UGC 11144, MCG 2-46-10, IRAS 18095+1458, CGCG 113-26, CGCG 84-24.
Откривање
Објектот е откриен на 9 јули 1863 година од страна на Алберт Март, со помош на рефлекторски телескоп, чијашто леќа имала пречник од 48 см.
Податоци од набљудување
Според морфолошката класификација на галаксиите, NGC 6574 е од видот SBbc. Видливиот сјај со голо око изнесува 12 m, а оној во рамките на интервалот од минималната до максималната честота 12,8 m, додека површинскиот сјај изнесува 12,3 m/лм2. NGC 6574 има привидни димензии од 1,5' х 1,1'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 18 ч 11 м 51,2 с, а неговата деклинација, односно висината на лакот на тој агол, +14° 58' 54"". Положбениот агол на објектот е во износ од 160°.
Други поделби
Проучување на NGC 6574 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 61536. Во рамките на атласот на длабокото небо, Уранометрија 2000.00, објектот припаѓа на групата означена со бројот 204; додека во Каталогот на основни ѕвезди (GSC) е групиран под бројот 1021. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 123.
Серо Патапо
Серо Патапо (шпански: Cerro Pátapo) или Северновариски рушевини — археолошко наоѓалиште во Перу во близина на градот Чиклајо. Рушевините се од Вариската култура. Откритието на овие рушевини било објавено на 16 декември 2008 година од археологот Сезар Соријано. Ова наоѓалиште е прв доказ за постоењето на Вариската култура во северно Перу и исто така се покажало дека местото имало големо значење. Серо Патапо се наоѓа на околу 14 километри од Чиклајо и заземаат површина од 4.8 км2.
Вариската култура доминирала од 7 до 12 век во јужно Перу. Културата е позната по големата мрежа на патишта и заземата територија приближно колку таа на Тавантинсују. Според сложената, уникатната и монументална архитектура, се утврдило дека имале развиена империја.
Кетеново
Кетеново — село во Општина Кратово, во околината на градот Кратово.
Историја
Во XIX век селото било дел од Кратовската каза на Отоманското Царство.
Население
Според статистиката на Васил К’нчов („Македонија, Етнографија и статистика“) од 1900 година, во Кетеново живееле 175 жители, сите Македонци. Според егзархискиот секретар Димитар Мишев, („La Macédoine et sa Population Chrétienne“) во 1905 година во Кетеново имало 152 Македонци, под врховенството на Бугарската егзархија.
Според пописот на населението на Македонија од 2002 година, селото има 216 жители, сите Македонци.
Според последниот попис од 2021 година, во селото живееле 157 жители, од кои 150 Македонци и 7 лица без податоци.
Родови
Кетеново е македонско село.
Според истражувањата од 1975 година, родови во селото
Џозеф Лоферски
Џозеф Џон Лоферски (Joseph John Loferski, 7. август 1925 во Хадсон, Пенсилванија, САД - 20. јануари 1997 во Провиденс, Род Ајленд, САД) беше американски физичар и професор по инженерство на Брауновиот универзитет. Весникот „Њујорк тајмс“ го има наречено „пионир во развојот на сончевите ќелии“. Во текот на неговата долга и успешна кариера, Лоферски ги истражуваше фотоволтаичните ќелии и начинот на кои тие ја претвораат сончевата енергија во електрична струја. Тој има одржано бројни предавања и објавено многу трудови од тематиката на полуспроводниците како силициум и методите за подобрување на ефикасноста на фотоволтаичните ќелии. Трудовите на Лоферски и неговите колеги покажаа дека полуспроводничките направи може да произведат електрична струја која не загадува и е компетитивна на пазарот.
Акен (Елба)
Акен (Елба) (Aken (Elbe)) — град во округот Анхалт-Битерфелд, во Саксонија-Анхалт, Германија. Градот се наоѓа на левиот брег на реката Елба.
Географија
Акен се наоѓа на Средна Елба. Оддалечен е 8 километри западно од Десау-Рослау во продолжените низини, во рамките на Биосфера резерват Средна Елба. Приближно 15 километри западно од Акен, реката Зале се влева во Средна Елба.
Окрузи
Хајдехоф, Клајнцербст, Кирен, Лорф, Меневиц, Обзелау и Зузигке
Историја
Замокот Gloworp бил првпат споменат во XII век. Самиот град бил првпат документиран во 1219, именувајќи го градоначалникот Waltherus de Aken. Во 1270, Акен ги добил градските права како Civitas. Името Акен потекнува од латинското име Aqua (место близу вода). Можеби ова било основата од долнорајнските доселеници од Ахен, кои го изговарале Акен на холандски јазик.
Список на птици во Македонија
Списокот на птици во Македонија е сочинет од 329 вида.
(А) Случајно - вид кој ретко или случајно се јавува во Северна Македонија
(Ex) Локално исчезнат - вид кој повеќе не се среќава во Северна Македонија иако популации постојат на други места
Гусковидни
Ред: Anseriformes Семејство: Anatidae
Гусковидните ги вклучува патки, гуски, лебеди и слично. Овие птици се приспособени за водни живеалишта со ципести стапала, рамни клунови и пердуви кои се одлични за вода. Постојат 31 вида во Македонија, еден кој е истребен:
Фазани
Ред: Galliformes Семејство: Phasianidae
Фламинга
Ред: Phoenicopteriformes Семејство: Phoenicopteridae
Фламингата се движат во јато, високи се 3 до 5 метри, а нивниот необичен клун е специјално прилагоден за одбирање на храната во тињата и калта. Има еден вид во Македонија:
Нуркачи
Ред: Podicipediformes Семејство: Podicipedidae
Нуркачите се мали до средноголеми водни, нуркачки птици. Тие имаат споени прсти и се одлични пливачи и нуркачи. Имаат нозе, но сместени им се поназад на телото, па затоа се тромави на копно. Има 5 видови во Македонија:
Гулаби
Ред: Columbiformes Семејство: Columbidae
Гулабите и гугутките имаат витко тело, краток врат и кратки тенки клунови со здебелено мевце. Постојат 5 видови во Македонија:
Дропли
Ред: Otidiformes Семејство: Otididae
Дроплите се големи копнени птици главно поврзани со сува отворена земја. Сештојади се и се гнездат на земја. Одат на силни нозе и големи прсти, имаат долги широки крилја и прават впечатливи модели при летањето. Многу од нив имаат интересни прикази при парењето. Постојат 2 вида во Македонија:
Кукавици
Ред: Cuculiformes Семејство: Cuculidae
Кукавиците се птици со различна големина со тенки тела, долги опашки и силни нозе. Постојат 2 вида во Македонија:
Ноќни ластовици
Ред: Caprimulgiformes. Семејство: Caprimulgidae
Ноќните ластовици се средни ноќни птици со долги крилја, кратки нозе и многу краток клун. Обично се гнездат на земја. Повеќето имаат мали нозе, кои малку ги употребуваат за пешачење, и долги зашилени крилја. Нивните меки пердуви личат на кора или лисја и им служат за камуфлажа. Постои еден вид во Македонија:
Пиштарки
Пиштарките се мали воздушни птици, кои го трошат поголемиот дел од својот живот летајќи. Овие птици имаат многу кратки нозе и никогаш не се доброволно на земја. Многу од нив имаат долги наназад свртени крила кои личат на полумесечина или бумеранг. Постојат 3 видови во Македонија:
Блатни кокошки
Ред: Gruiformes Семејство: Rallidae
Блатните кокошки (барски кокошки) се големо семејство на мали и средни птици. Тие обично живеат во густа вегетација, во влажни средини во близина на езера, мочуришта или реки. Начелно се срамежливи и таинствени птици кои тешко може да се набљудуваат. Повеќето видови имаат силни нозе и долги прсти кои добро се прилагодуваат на меката нерамна површина. Имаат кратки, заоблени крилја и се слаби летачи. Постојат 7 видови во Македонија:
Жерави
Ред: Gruiformes Семејство: Gruidae
Жеравите се големи, долгоноги и долговрати птици. За разлика од чапјите, жеравите летаат со испружени вратови. Карактеристични се по бучното додворување проследено со посебен танц. Во Македонија постои еден вид:
Чурулини
Ред: Charadriiformes Семејство: Burhinidae
Тие се средни до големи птици со црн или жолто-црн клун, големи жолти очи и непробојни перја. И покрај тоа што се класифицирани како птици кои се непробојни на влага, повеќето видови живеат во суви или полупустински живеалишта. Во Македонија постои еден вид:
Сабјарки
Ред: Charadriiformes Семејство: Recurvirostridae
Сабјарките се семејство на големи птици со долги нозе и долг нагоре свиткан клун. Во Македонија постојат 2 вида:
Остригари
Ред: Charadriiformes Семејство: Haematopodidae
Блатарки
Ред: Charadriiformes Семејство: Charadriidae
Мочварки
Ред: Charadriiformes Семејство: Scolopacidae
Блатни ластовици
Ред: Charadriiformes Семејство: Glareolidae
Во ова семејство на птици-преселници спаѓаат ласовиците кои имаат кратки нозе, долги остри крила и долги чаталести опашки. Постои еден вид во Македонија:
Поморници
Ред: Charadriiformes Семејство: Stercorariidae
Тие се средни до големи птици, типично со сив или кафеави пердуви, често со бели ознаки на крилјата. Тие се гнездат на земја во умерените и арктичките региони и се преселници на долги растојанија.
Галеби и рибарки
Ред: Charadriiformes Семејство: Laridae
Laridae е семејство на средни до големи морски птици. Тие се обично сиви или бели, со црни белези на главата или крилата. Имаат стројно тело, долгнавести клунови и ципести нозе. Постојат 19 вида во Македонија:
Морски нуркачи
Ред: Gaviiformes Семејство: Gaviidae
Морските нуркачи се големи птици, пливачи и нуркачи, долги од 53 до 91 см и со распон на крилата меѓу 106 и 152 см. Тежината се движи од 1, па сè до 6,4 кг, зависно од видот. Тоа значи дека овие големи видови се значително потешки од гуските. Овие птици се разликуваат од нуркачите пред сè по целосните пливачки кожички кои ги поврзуваат трите нанапред свртени прсти (анизодактилија), како и многу добро видливата, иако кратка, опашка. Има пет вида во светот, од кои два ги среќаваме во Македонија:
Штркови
Ред: Ciconiiformes. Семејство: Ciconiidae
Штрковите се големи, долгоноги и долговратни птици кои полетуваат со истегнат врат. Штрковите се неми, а комуницираат со клопот на клунот. Гнездата им се големи и ги користат и по неколку години. Има 19 вида во светот, а во Македонија 2:
Корморани
Ред: Pelecaniformes Семејство: Phalacrocoracidae
Кормораните се семејство средни до големи крајбрежни птици кои се хранат со риби. Бојата на перјата им е претежно темна, црно-бела, но некои се и шарени. Има 38 вида во светот, од кои 2 се во Македонија:
Пеликани
Ред: Pelecaniformes Семејство: Pelecanidae
Пеликаните се големи водни птици со специфична торбичка под клунот. Тие имаат ципести нозе со 4 прсти. Има 8 вида во светот, а во Македонија се сретнуваат 2:
Чапји и бикови
Ред: Pelecaniformes Семејство: Ardeidae
Чапјите се средни до големи птици со долг врат и нозе. Биковите се со пократок врат и се повнимателни. Постојат 61 видови во светот, и 9 во Македонија:
Ибиси и лажичарки
Ред: Pelecaniformes Семејство: Threskiornithidae
Тие се големи крајбрежни птици со долги, широки крилја, со 11 основни и околу 20 секундарни пердуви. Иако се големи, тие се силни летачи. Во светот има 36 вида, а во Македонија 2:
Орел-рибар
Ред: Accipitriformes Семејство: Pandionidae
Во ова семејство постои само еден вид, а тоа е орелот-рибар, кој е средноголема граблива птица чија специјалност е риболовот.
Јастреби, орли и луњи
Ред: Accipitriformes Семејство: Accipitridae
Во ова семејство грабливи птици се вклучени: јастребите, орлите и мршојадците. Тие имаат моќни клунови за кинење месо од својот плен, силни нозе, силни канџи и остар вид. Постојат 233 вида во светот од кои 25 вида во Македонија:
Кукувија
Ред: Strigiformes Семејство: Tytonidae
Овие се средни до големи утки (утковидни) со големи глави и карактеристични срцовидни лица. Тие имаат долги силни нозе со моќни канџи. Постојат 16 вида во целиот свет и 1 вид кој се јавува во Македонија:
Утки
Ред: Strigiformes Семејство: Strigidae
Утките се мали до големи осамени ноќни птици грабливки. Тие имаат големи напред насочени очи и уши, јастребовиден клун, и впечатлив круг од пердуви околу секое око, т.н. фацијален диск. Постојат 195 вида во светот и 9 во Македонија:
Пупунци
Ред: Bucerotiformes Семејство: Upupidae
Пупунците имаат црна, бела и портокалова боја со големa пувка (креста) на главата. Постојат 2 вида во светот и 1 вид кој се јавува во Македонија:
Рибарчиња
Ред: Coraciiformes Семејство: Alcedinidae
Рибарчињата се средни птици со големи глави, долги остри клунови, кратки нозе и мали набиени опашки. Постојат 93 вида во целиот свет и 1 вид кој се јавува во Македонија:
Пчеларки
Ред: Coraciiformes Семејство: Meropidae
Пчеларките се одликуваат со богато обоени пердуви, тенки тела и обично издолжен централен пердув на опашка. Сите се шарени и имаат долг надолу свртен клун и зашилени крила, кои им даваат ластовицовидна појава кога се гледаат од далеку. Постојат 26 вида во целиот свет и 1 вид кој се јавува во Македонија:
Модроврани
Ред: Coraciiformes Семејство: Coraciidae
Модровраните личат на врани по големина и градба, но потесно се поврзани со рибарчињата и пчелојадните. Постојат 12 вида во целиот свет и 1 вид кој се јавува во Македонија:
Клукајдрвци
Ред: Piciformes Семејство: Picidae
Клукајдрвците се мали и средни птици со клунови како длето, кратки нозе, цврста опашка и долг јазик кој им користи за ловење инсекти. Некои видови имаат нозе со два прста насочени нанапред и два наназад, додека неколку видови имаат само три прста. Многу клукајдрвци имаат навика бучно да удираат на стеблата со клуновите. Постојат 218 вида светот и 9 во Македонија:
Соколовидни
Ред: Falconiformes Семејство: Falconidae
Жолни
Ред: Passeriformes Семејство: Oriolidae
Жолните се шарени врапчевидни птици. Постојат 29 вида во целиот свет и 1 вид кој се јавува во Македонија:
Сврачиња
Ред: Passeriformes Семејство: Laniidae
Сврачињата се врапчевидни птици познати по нивната навика за ловење други птици и мали животни и закачување на недојадените делови на трње. Клунот им е кукест. Постои 31 вид во целиот свет и 5 во Македонија:
Врани
Ред: Passeriformes Семејство: Corvidae
Некои видови од семејството на враните се натпросечно големи за редот на врапчевидни птици. Некои од големите видови покажуваат високо ниво на способност за учење на соодветно поведение. Има 120 вида во светот, а 10 во Македонија:
Сипки
Ред: Passeriformes Семејство: Paridae
Сипките се главно мали, ниски и набиени шумски птици со краток и тенок клун. Тие се прилагодливи птици, со мешана исхрана вклучувајќи семиња и инсекти. Постојат 59 вида во светот и 7 во Македонија:
Торбасти сипки
Торбарестите сипки се група мали врапчевидни птици, поврзани со вистинските сипки. Тие се хранат со инсекти. Постојат 13 вида во целиот свет и 1 вид кој се јавува во Македонија:
Чучурлиги
Ред: Passeriformes Семејство: Alaudidae
Чучурлигите се мали копнени птици со екстравагантни песни и летови, а невпечатлив изглед. Се хранат со инсекти и семиња. Постојат 91 вид во светот и 6 во Македонија:
Папагалести сипки
Ред: Passeriformes Семејство: Paradoxornithidae
Папагалестите сипки се група мали птици со долга опашка и папагаловиден клун. Постојат 20 вида во целиот свет и 1 вид кој се јавува во Македонија:
Цистиколи
Ред: Passeriformes Семејство: Cisticolidae
Cisticolidae се свиркачи кои се наоѓаат главно во потоплите јужни региони на Стариот свет. Тие се генерално многу мали птици со слаб кафеав или сив изглед кои се наоѓаат на отворени места како што се пасиштата или грмушките.
Трскари
Ред: Passeriformes Семејство: Acrocephalidae
Трскарите обично се прилично големи свиркачи. Повеќето се прилично обични маслиново кафеави горе со многу жолто до беж долу. Тие обично се наоѓаат во отворени шуми, трски или висока трева. Во Македонија постојат 9 видови:
Тревни трскари
Locustellidae е новопризнаена фамилија на мали свиркачи. Видовите се мали птици со опашки кои обично се долги и зашилени. Во Македонија постои еден вид:
Ластовици
Ред: Passeriformes Семејство: Hirundinidae
Лисни свиркачи
Ред: Passeriformes Семејство: Phylloscopidae
Видовите се со различни големини, често со зелени пердуви горе и жолти одоздола, или повеќе пригушени со сиво-зелена до сиво-кафеава боја, кои се разликуваат малку или воопшто не се разликуваат во зависност од годишните времиња. Многу видови полесно се препознаваат по нивните карактеристични песни отколку по нивните досадни пердуви.
Цетиидни свиркачи
Род: Passeriformes Семејство: Cetiidae
Видовите се мали птици. Повеќето од нив имаат умерено долги до долги опашки. Групата обично има досадни пердуви, често со линија над окото. Севкупно, Cettiidae се доста променлива група која содржи многу аберантни птици кои досега биле непријатно сместени во широк опсег на неповрзани семејства. Повеќето живеат во грмушки и често ловат храна низ густиот заплетен раст.
Долгоопашести сипки
Ред: Passeriformes Семејство: Aegithalidae
Долгоопашестите сипки се фамилија составена од мали, млитави птици со умерено долги опашки. Тие се активни птици, речиси постојано се движат додека бараат инсекти во грмушките и дрвјата на шумите.
Силвидни грмушарчиња
Ред: Passeriformes Семејство: Sylviidae
Силвидните грмушарчиња се мали до средни во големина. Клунот е генерално тенок и зашилен со влакна. Имаат тенка форма и незабележливи и обични бои.
Кралчиња
Ред: Passeriformes Семејство: Regulidae
Кралчињата се мала група птици кои спаѓаат во редот на врапчевидните птици. Постојат 7 вида во светот и 2 во Македонија:
Карполазачки
Ред: Passeriformes Семејство: Tichodromadae
Карполазачките се мали птици со неверојатни пурпурни, сиви и црни перја, сродни на семејството на лазачите.
Лазачки
Ред: Passeriformes Семејство: Sittidae
Лазачките се мали шумски птици. Тие имаат невообичаена способност да ползат по дрвото надолу, за разлика од другите птици кои можат да одат само нагоре. Ползачите имаат големи глави, кратки опашки и моќен клун и нозе. Постојат 24 вида во целиот свет и 2 во Македонија:
Ползачки
Ред: Passeriformes Семејство: Certhiidae
Ползачите се мали шумски птици, кафени одозгора, бели одоздола. Имаат тенки надолу насочени криви клунови кои ги користат за извлекување инсекти од кората. Тие имаат вкочанети опашки за да можат да стојат вертикално на дрвото. Постојат 6 вида низ целиот свет и 2 во Македонија:
Палчиња
Палчињата се главно мали и незабележителни освен со нивните гласни песни. Овие птици имаат кратки крила и тенок надолу свртен клун. Неколку видови имаат исправени опашки. Сите се хранат со инсекти. Постојат 80 вида во светот и 1 вид кој се јавува во Македонија:
Водни косови
Ред: Passeriformes Семејство: Cinclidae
Водните косови живеат во водни средини. Постојат 5 вида низ целиот свет и 1 вид кој се јавува во Македонија:
Сколовранци
Ред: Passeriformes Семејство: Sturnidae
Сколовранците се мали и средни врапчевидни птици. Нивниот лет е силен и директен, а летаат во јато. Омилено живеалиште им е отворената земја. Јадат инсекти и овошје. Перјата им се типично темни, со метален сјај. Постојат 125 вида во светот и 2 во Македонија:
Дроздови
Ред: Passeriformes Семејство: Turdidae
Дроздовите се група врапчевидни птици. Тие се дебели со меки пердуви, мали до средни, се хранат со инсекти или понекогаш се сештојади. Многу од нив имаат привлечни песни. Постојат 335 вида во светот и 6 во Македонија:
Муварчиња
Ред: Passeriformes Семејство: Muscicapidae
Муварчињата се голема група мали врапчевидни птици. Тие живеат на дрво, се хранат со инсекти, имаат слаби песни и груби повици. Постојат 274 вида во светот и 15 во Македонија:
Свиларки
Ред: Passeriformes Семејство: Bombycillidae
Свиларките се група врапчевидни птици кои се одликуваат со меки свилени перја и уникатен црвен врв на некои од пердувите на крилјата. Тие живеат од инсекти во текот на летото и бобинки во зима. Постојат 3 вида низ целиот свет и 1 вид кој се јавува во Македонија:
Попчиња
Ред: Passeriformes Семејство: Prunellidae
Попчињата се мали, прилично еднолични видови од редот на врапчевидните птици. Постојат 13 вида во светот и 2 во Македонија:
Врапчиња
Ред: Passeriformes Семејство: Passeridae
Треперки и тресиопашки
Ред: Passeriformes Семејство: Motacillidae
Треперките и тресиопашките се мали врапчевидни птици со средни до долги опашки. Тие се тенки птици кои се хранат со инсекти од земјата. Постојат 54 вида во светот и 8 во Македонија:
Ѕвингалки
Ред: Passeriformes Семејство: Fringillidae
Стрнарки
Ред: Passeriformes Семејство: Emberizidae
Стрнарките спаѓаат во големото семејство на врапчевидни птици. Тие се птици што јадат семе, со изразита форма на клунот. Многу од нив имаат специфични дезени на главата. Постојат 275 вида во светот и 7 во Македонија:
NGC 184
NGC 184 — леќеста галаксија во соѕвездието Андромеда, заведена во Новиот општ каталог на длабоконебесни тела.
Откривање
Телото е откриено на 6 октомври 1883 година од страна на Едуар Жан Мари Стефан, со помош на рефлекторски телескоп, чијашто леќа имала пречник од 31,5 см.
Податоци од набљудување
Според морфолошката класификација на галаксиите, NGC 184 е од видот S0. Видливиот сјај со голо око изнесува 14,7 m, оној во рамките на интервалот од минималната до максималната честота 15,7 m, додека површинскиот сјај изнесува 12,4 m/лм2. NGC 184 има привидни димензии од 0,7' х 0,2'.
Други поделби
Проучување на NGC 184 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 2309. Во рамките на атласот на длабокото небо, Уранометрија 2000.00, објектот припаѓа на групата означена со бројот 90; додека во Каталогот на основни ѕвезди (GSC) е групиран под бројот 1744. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1244.
Синтакса (програмирање)
Синтакса е множество од правила што кажуваат како и по кој редослед мора да се испрати до сметачот една наредба, оператор или инструкција за да може централната обработувачка единица (англиски: CPU) да ја разбере и да ја изврши.
Дороти Пачкова
Биографија
По завршување на  средното уметничко училиште во Скопје, дипломирала на Факултетот за ликовни уметности во Скопје, на Катедрата по сликарство, во класата на проф. Жанета Вангели.
Магистрира на Институтот за општествени и хуманистички науки во Скопје на насока – Родови студии, под менторство на Катерина Колозова и коменторство на Бранимир Јовановиќ.
Работни ангажмани
2014 – Дел од истражувачки тим за човекови права и дискриминација, ИССХС, Скопје
2014 – Предавачка и осмислителка на работилници за деца од маргинализирани заедници
2014 – Основачка и претседателка на неформално здружениe на самохрани родители на Македонија „One can!”
2015 – Колумнистка за феминистички тематики, истражувања и стории, Една може!
2015 – Помлада истражувачка од областа на човекови права и демократски односи, ИССХС, Скопје
2015 – Внатрешен соработник, Цивил, Скопје
2015 –  Менаџерка на Галерија Остен
2015 – Менаџерка на Биенале на цртеж, Институција за галериска и музејска дејност, Скопје
2015 – Основачка и претседателка на ONE CAN!, граѓанска организација за родова еднаквост,  http://onecan.org.mk/
2016 – CEO &FOUNDER,  иновативно, социјално претпријатие ONE MADE2017 – Тренер за родова еднаквост и феминизам
2017- Обучувачка за создавање на родови политики, женски движења и улога на женски граѓански организации во општеството
2017 – Обучувачка за женски активизам, артивизам и креативен отпор
2017 – Предавачка за родово базирано насилство
2017 – Тренер за застапеност на социјални медиуми и ставање во функција на сопствени цели
2017 – Тренер за женско лидерство и успех
2018 – Обучувачка за социјално претприемање за жени
Осмислител, куратор и координатор на:
2018-2019, Интердисциплинарни работилници за култура, уметност и родови науки, „Жените можат!“ со завршна изложба
2018-2019, Кросдициплинарни работилници за креативно живеење за деца со завршна изложба
2019, Интердисциплинарен проект за урбано-феминистичка култура „Скопје и се е можно“
2020-2021- Интердисциплинарни работилници за култура, уметност и родови науки, „Жените можат!-2021“
2014:
2015:
2016:
2017:
2018:
2019:
2021:
Групни изложби
2014:
-„Paratissima 2014“, Прв Саем за современа уметност, МКЦ, Скопје – „БИТ Фестивал“, Битола
– „Базен Извор“-Валандово
– „The Doors“, Групна изложба, МКЦ-Скопје
– „Why we make Art?”, јавен простор, Kарпош-Скопје
– Групна изложба, слики и инсталација на отворено-Валандово
– Групна меѓународна мултимедијална изложба, „Бит Фест“-Битола
2015:
– „Саем за современа уметност, Торино-Италија
– Групна изложба „Дом на културата“, Јале-Албанија
– „Paratissima 2015“, Саем за современа уметност, МКЦ-Скопје
– „Античка Љубов”- Фрик фестивал, Галерија на ФЛУ- Скопје
– Групна мултимедијална изложба, Издавачка куќа и изложбен простор „Феникс“-Скопје
-„Купидоне, немој жити се! “, Љубов и вино“, Кафе Ли, општина Карпош-Скопје
– „Young Art“, Мала станица-Скопје
– Годишна изложба на ДЛУМ, „Скалило бр.72“, Мала станица-Скопје
– „Соочување”, Музеј на холокауст-Скопје
– „Струмица опен фест“ – Струмица
– „Paratissima 2015“, Торино -Италија
– „Free stile“, Кинотека, Скопје
the enemies of woman’s liberation will be crushed if  everyone of us participate in these battles. Love, Doroti“, Културно Информативен Центар Кочо Рацин-Скопје
-„Artist for human rights“, Менада, Скопје
2017:
-“Girls works”, Дом на култура, Ниш, Србија
2018:
Перформанси
– Перформанс: „Деструктуирање на семејни конструкции“, Тиит инк, МКЦ, Скопје
– Перформанс: „Уметност за човекови права“, Гем клуб, Скопје
2015:
– „Субверзивен уметнички акт“, Дом на Култура Битола, соработка со ‘Елементи’
– Перформанс: „Да се биде или не уметник, денес“, Центар за Современи Уметности, Битола, колаборативен проект
– Перформанс : „Не сум крива!“, јавен простор, централно градско подрачје, Скопје
– Перформанс: „Свечено отворање”, Центар за Современи Уметности, Скопје
– Перформанс: „Казни!”, јавен простор, централно градско подрачје, Скопје
– Перформанс: „Abortion”, јавен простор, Ниш, Србија; Дом за ликовни активности Сичево, Сичево, Србија
2014:
– Перформанс: „Transformation through Creation”
– Перформанс „Пејнт“, Хуманитарен концерт, Младински културен цента
– Перформанс „Пејнт“, „Бит Фест“,
– Перформанс „Пејнт“, „Хотел Извор“, Валандово
– Перформанс „Пејнт“, Јавен простор, Струга
– Перформанс „Доволно ви се колачиња?“ јавен простор, чаршија, Струга
– Перформанс „Доволно ви се колачиња?“ јавен простор, градско подрачје, Скопје
– Перформанс „ФемминизАммм” јавен простор, Буњаковец, и јавен простор, централно градско подрачје, Скопје
– Перформанс „The Doors”, јавен простор, населба Козле, Скопје
2010:
2009:
– Перформанс: „They or I”- Јавен простор: СРЦ Кале, Скопје; Кеј, Охрид; Ноќен клуб, Прилеп
Филмови
– „The War is Over” споредна улога, режија Митко Панов, продукција „Striped Entertainment“, 2008, Скопје
– „Панкот не е мртов”, режија Владимир Блажевски, продукција „Pank Film“, 2010, Скопје
– „Бездомни”
Ликовни колонии
2006 – Ликовна Колонија за млади, Белград
2007 – Мал Ликовен Монмартр, Битола
2008 – Свети Николска Ликовна Колонија, Св. Николе
2008 – Приватна Ликовна колонија и Интервенирање во природа, Караџица
2014 – „Мултимедијална Меѓународна Колонија”, Битола
2014 – „Валандовска Ликовна Колонија”, Валандово
2015 – „Соочување со минатото”, ликовна колонија, Струга
2015 – „Антик арт колонија”, Јале, Албанија
2016 – „Феминистичка ликовна колонија”, Центар за девојки, Сичево, Србија
2016 -„Меѓународна 11та скопска ликовна колонија”, Музеј на град Скопје, Скопје
2017- Фотографска ликовна колонија, Лазарополе
2018 – Женска уметничка колонија, ИкарХат, Охрид
2019 – Ликовна колонија Плевља, Црна Гора
Куќа на ул. „Гоце Делчев“ бр. 82 (Струга)
'''Куќа на ул. „Гоце Делчев“ бр. 82''' ― староградска куќа во Струга, Македонија. Куќата е заведена како Културно наследство на Македонија.
Синтакса
Синтаксата — јазична дисциплина која се занимава со проучување на правилата и процесите според кои речениците во еден јазик се создаваат.
Историја
Граматиките и делата објавувани за граматиките на различните јазици биле објавувани долго време пред да се основа модерната јазична дисциплина наречена синтакса. Така на пример, делото „Аштадјаји“ од Панини често се зема како пример за дело кое е од пред модерниот период и софистицираноста на модерната синтактичка теорија. Во Западниот Свет, школата која станала позната како „традиционална граматика“ започнала со делата на Дионисиј Тракиски.
Со векови, делата за синтаксата биле под доминација на т.н. „општа граматика“, која била за првпат изложена во 1660 година од Антоан Анолд во книгата Grammaire Générale. Системот се засновал на верувањето дека јазикот е директно пресликување на процесите на мислењето и поради тоа има единствен, најприроден начин да се изрази мислата.
Сепак во 19 век, со развојот на историско-споредбената лингвистика, јазичарите започнале да ја разбираат разноликоста на човековиот јазик и да ги ставаат под знак прашалник основните верувања за односот меѓу јазикот и логиката. Со текот на времето се довело заклучок дека нема такво нешто како најприроден начин на изразување на мислата и поради тоа логиката не може да се смета за основа при проучување на структурата на јазикот.
Граматиката од Порт-Ројал го моделирала изучувањето на синтаксата врз логиката, при што голем дел од Логиката од Порт-Ројал бил копиран и адаптиран во „Општата граматика“ (Grammaire générale ). Синтактичките категории биле идентификувани со тие од логиката и сите реченици биле анализирани по принципот „подмет - сврзник - прирок“. Ова било усвоено дури и од првите споредбени јазичари, како што е Франц Боп.
Централната улога на синтаксата во рамките на теоретската лигвистика започнала да се расчистува во 20 век, кој може да се нарече „век на синтактичката теорија“ од страна на јазичарите.
Теории
За синтаксата постојат одреден број теоретски пристапи. Една школа или теорија е основана во делата на Дерек Бикерток, ја гледа синтаксата како дел од биологијата, бидејќи ја подразбира синтаксата како проучување на јазичното знаење како што е отелотворено во човековиот ум. Други јазичари имаат платонски погледи, бидејќи тие ја сметаат синтаксата како проучување на апстрактен формален систем. Други пак, како што е Џозеф Гринберг, ја сметаат граматиката како таксономски уред за да се достигне поширока генерализација низ јазиците. Тезите на Андреј Корсаков го објаснуваат филозофското сфаќање на морфологијата и синтаксата.
Генеративна граматика
Хипотезата на генеративната граматика е дека јазикот е структура на човековиот ум. Целта на генеративната граматика е да направи целосен модел за внатрешниот (вроден) јазик. Овој модел би можел да се користи за да се опишат сите човечки јазици и да се предвиди граматикализацијата на даден исказ, односно да се предвиди дали исказот би звучел точно за говорниците на јазикот. Овој пристап бил започнат од Ноам Чомски. Повеќето генеративни теории имаат на ум дека синтаксата е заснована на составниот дел на структурата на речениците. Генеративната граматика првично се фокусира на формата на речениците, отколку комуникациската функција.
Меѓу поголемиот број генеративни теории, Чомски ги предложил
Категоријална граматика
Категоријалната граматика е јазичен пристап според кој синтактичките структури не ја владеат граматиката, туку особините на синтактичките категории. Така на пример, наместо да се тврди дека речениците се составени од правила кои ја комбинираат именската фраза или глаголската фраза, во категоријалната граматика таквите принципи се вметнати во категоријата на главниот збор. Така синтактичката категорија за непреоден глагол е сложена формула која го претставува фактот дека глаголот дејствува како функционален (службен) збор кој побарува именска фраза како влез, а како излез се добива реченички структури. Оваа сложена категорија се забележува као ИФ\Р (NP\S) наместо Г.ИФ\Р (V. NP\S) и се чита како „категорија која побарува на лево именска фраза и произведува реченица“. Преодниот глагол е дефиниран како елемент кој побарува две именски фрази за да создаде реченица. Ова е забележано како (ИФ/(ИФ\Р)) ((NP/(NP\S))) и значи „категорија која побарува на десно именска фраза и произведува фунционален збор (еднаков на глаголска фраза) кој е (ИФ\Р), кој пак претставува функционален збор кој побарува од лево именска фраза и произведува реченица“.
Зависна граматика
Зависната граматика е пристап за структурата на реченицата каде синтаксните единици се подредени според односот на зависност, како спротивност на составниот однос на фразната структурна граматика. Зависностите се врски меѓу зборовите. Глаголот (свршен) — виден како корен на сите структури на дел-речениците и сите зборови во дел-речницата се или директно или индиректно зависно на овој корен. Некои теории за зависноста во синтаксата се:
Како татко на современите теории за зависност се смета Лусјен Тесниер (1893–1954). Тој жестоко се спротивставувал на бинарната поделба на дел-реченицата на подмет и предикат и тврдел дека глаголот е коренот на реченицата.
Функционалистичка граматика
Функционалистичките теории за граматиката, иако се фокусирани врз формата, се предводени од објаснувања засновани врз функцијата на реченицата. Некои типични функционалистички теории се:
Стохастична граматика
Теоретските пристапи кон синтаксата кои се засноваат на теоријата на веројатност се познати како стохастични граматики. Таква честа имплементација на пристапот е нетралната мрежа или конекционизмот. Познати стохатсични теории се:
Станувајќи Џејн
Станувајќи Џејн (англиски: Becoming Jane) е историски филм од 2007 година, режиран од Џулијан Џеролд. Инспириран е од раниот живот на писателката Џејн Остин (портретирана од Ен Хетавеј), и нејзината врска со Томас Ленглоис Лефрој (толкуван од шкотскиот глумец Џејмс Мекавој). Во филмот исто така се појавуваат Џули Волтерс, Џејмс Кромвел и Меги Смит. Филмот беше продуциран во соработка со неколку компании, вклучувајќи ја и ББЦ Филмс и Ајриш Филм Боард. Филмот заработил 37 милиони долари ширум светот според Бокс Офис Моџо.
Сценографијата беше работа на Гајл Стивенс и Џилијан Рејнолдс, костимографијата на Ајмер Ни Маолдомнаиј, а оригиналниот саундтрак беше композиран од Адријан Џонстон. Иако филмот прикажува непотврдена врска помеѓу Остин и Лефрој, оригиналните сцени беа инспирирани од вистински случувања, што беа хронолошки дадени во книгата Станувајќи Џејн Остин од Џон Спенс, кој беше историски консултант на филмот. Всушност, како факт за книгата на Спенс, биограферите Радовичи и Томалин исто така дознале за врска помеѓу Џејн Остин и Томас Лефрој. Во правењето на филмот беше консултирана и книгата на Томалин.
Заплет
Томас Лефрој (Џејмс Мекавој) е ветувачки љубовник со лоша репутација, што тој ја опишува како „типична“ за врсниците во таа доба. По лошиот прв впечаток што го добива за него сретнувајќи го за првпат, Џејн не може да го поднесе арогантниот Ирец. Таа ги одбива ласкањата од многу мажи, вклучувајќи го и братичот на лејди Грешам (Меги Смит), господинот Висли (Лоренс Фокс). Висли и предлага брак, но Џејн го одбива ладнокрвно. Немирниот Том - подоцна инспирација за господин Дарси од Гордост и предрасуди - продолжува по свое и Џејн почува да ја сфаќа сериозно идејата за брак. Двајцата се запознаваат добро, меѓутоа, на крајот се вљубуваат еден во друг.
Том, Џејн, Хенри (братот на Џејн, толкуван од Џо Андерсон) и богатата братучетка-вдовица на Џејн, грофицата Елајза, успеваат да добијат покана од вујкото и добродетелот на Том, лордот Главен Судија Ланглоис од Лондон, за богатата „Мадам Грофица“ и нејзините пријатели. Оваа посета треба да биде направена брзо на пат кон братот на Џејн, Едвард. Оваа би требало да биде прилика за судијата подобро да ја запознае Џејн пред да им го даде благословот за венчавање со неговиот братич Том. Меѓутоа, судијата Ланглоис добива писмо во кое е известен за сиромаштијата на фамилијата на Џејн, и одбива да му го даде благословот на Том велејќи дека повеќе би сакал Том да биде курваџија со можност за поправање, отколку заробен во лош брак со сиромашна жена. Том и вели на Џејн дека не може да се ожени со неа, и таа скршена, не знаејќи за состојбата на Том, дека тој е единствената надеж за издржувањето на неговото семејство, се враќа дома. Кога ќе се врати дома, таа го прифаќа предлогот за брак од господин Висли, што порано го одби. Подоцна, Том Лефрој дознава дека не може да живее без Џејн, доаѓа во Хемпшир и вели дека би требало да избегаат заедно. Џејн се согласува, и тие заминуваат, за чие заминување знае само сестрата на Џејн, Касандра. На патот кон Лондон, Џејн наоѓа писмо од мајка та на том, и ја дознава неговата ситуација. Таа му вели на Том дека таа не може да го стори тоа, не со толку многу луѓе што зависат од него. Тој инсистира на тоа да се ожени со Џејн, како што вели тој „Никогаш нема да се откажам од тебе“. Тој вели дека ќе заработува пари, но Џејн, знаејќи дека тоа е невозможно, му вели дека тоа не би било доволно и дека никогаш нема да заработува многу пари со судијата на Високиот Суд (вујко му) како негов непријател и со жена која нема ни скршена пара. Том е неодлучен и ја прашува Џејн дали го сака, и таа одговара: „Да, но ако нашата љубов ја уништи твојата фамилија, тогаш таа сама ќе се уништи во едно долго, бавно деградирање од вина и каење и обвинување.“ Наскоро потоа таа станува и заминува дома. Последниот поглед што го фрла Џејн кон Том е додека заминува со кочијата, а тој оди по неа за момент, а потоа застанува.
Дваесет години подоцна, Џејн, придружувана од нејзиниот брат Хенри и неговата сегашна жена Елајза, наидуваат на Томас Лефрој повторно на социјална функција. Џејн прави нешто многу ретко, и чита јавно. Сцената многу веројатно се одвивала помеѓу 1810 и 1815 година, според интервју со Ен Хетавеј.
Црква „Св. Петка“ - Љубаништа
Света Петка — црква во близина на охридското село Љубаништа, на брегот на Охридското Езеро, веднаш до Манастирот Свети Наум. Црквата е метох на манастирот. Црквата е подигната во поново време на место каде што извира лековита вода. Црквата е осветена на 17 октомври 2010. Во 2009, надлежни инспектори ја испитале водата и се констатирало дека е загадена.
Винов закон
Винов закон (наречен и Винова апроксимација или Винов закон за распределбата) — физички закон кој се користи за опишување на спектарот на топлинското зрачење (честопати наречена функција на црно тело). Овој закон првпат бил изведен од страна на Вилхелм Вин во 1896 година. Равенката успешно го опишува краткобрановиот (високофреквентен) спектар на топлинското зрачење од телата, но не успева прецизно да ги објасни експерименталните податоци за зрачење при долгите бранови должини (ниски честоти).
Детали
Вин го извел законот од термодинамички променливи, неколку години пред Планк да ја воведе квантизацијата на зрачењето. Деталите се содржани во записот на законот:
каде